Loftslagsváin stigmagnaðist á síðasta ári. Þrátt fyrir færri ferðalög og minni umferð dró ekkert úr heildarlosun gróðurhúsalofttegunda. Þetta kemur fram í nýrri loftslagsskýrslu Sameinuðu þjóðanna.
This is a frightening report. And, it needs to be read by all leaders and decision-makers in the world."
Antonio Guterres, aðalframkvæmdastjóri Sameinuðu þjóðanna, segir skýrsluna ógnvekjandi og leiðtogar um allan heim þurfi að gefa henni gaum. Árið 2020 var um margt fordæmalaust. Samkvæmt skýrslunni var það enn eitt ár öfga í veðri og það heitasta frá því mælingar hófust, á pari við 2016 og 2019. Guterres segir mannkynið standa á brúnum hyldýpis.
We are getting dangerously close to the 1.5 degree Celsius limit that was set by the scientific community. We are on the verge of the abyss.
Hann segir okkur færast hættulega nálægt þeim mörkum sem vísindasamfélagið hefur sett. Meðalhiti jarðar megi ekki hækka um meira en 1,5 gráður en hafi nú hækkað um 1,28. Skýrslan sjálf telur yfir 50 blaðsíður. Í henni kemur meðal annars fram að billjónir tonna af hafís bráðnuðu við Grænland og Suðurskautslandið, mikil flóð herjuðu á hluta Afríku og Asíu sem áttu þátt í engisprettufaraldri. Miklir þurrkar höfðu gríðarleg áhrif á landbúnað í Suður-Ameríku, mestu gróðureldar sem mælst hafa geisuðu í Bandaríkjunum og hitamet var slegið í Ástralíu. Guterres segir niðurstöðurnar sýna að við megum engan tíma missa, við ættum öll að taka þetta til okkar og hætta stríði gegn náttúrunni.
This report shows we have no time to waste. Climate disruption is here. I urge everyone to take the message of this report to heart. Let us all commit to act to stabilize our climate and to end our war on nature.
Kórónuveirufaraldurinn hafði engin áhrif á heildarlosun gróðurhúsalofttegunda í fyrra, samkvæmt nýrri skýrslu, þrátt fyrir færri ferðalög og minni umferð. Síðasta ár var það heitasta frá því mælingar hófust. 